TEHNIČKA SPECIFIKACIJA

Predmet nabave su usluge tjelesne zaštite osoba i imovine na lokacijama ------- zdravstvenih ustanova/korisnika, a sukladno detaljnom opisu, vrstama i količinama određenim u Tehničkoj specifikaciji i ostalim uvjetima navedenim u ovoj dokumentaciji o nabavi.

**Predmet nabave obuhvaća sljedeće:**

Pružanje zaštitarskih usluga odnosno tjelesne zaštite osoba i imovine:

* kontrola ulaza i izlaza osoba (zaposlenika, stranaka, vanjskih izvoditelja radova, dobavljača, servisera i sl.) iz štićenih objekata/prostora
* utvrđivanje identiteta osoba koje ulaze odnosno izlaze iz štićene građevine ili prostora te vođenje propisane evidencije
* sprječavanje ulaska osoba koju zaposlenik iz bilo kojeg razloga ne želi primiti
* izdavanje službenih ključeva uz vođenje propisanih evidencija
* nadzor i sprečavanje neovlaštenog parkiranja ispred zgrade naručitelja te po potrebi upućivanje poziva pauk službi
* udaljavanje osoba koje remete propisani red i mir iz prostora ili građevine koju štiti
* sprječavanje pristupa neovlaštenim osobama štićenim građevinama ili prostoru
* privremeno zadržavanje osobe koja je u objektima ili prostorima koji se čuvaju, zatečene u činjenju kaznenog dijela i izručenje policiji
* sprječavanje i otkrivanje štetne pojave i protupravne radnje koje bi mogle ugroziti osobe i imovinu koja je predmet zaštite te poduzimanje mjera zaštite radi otklanjanja istih
* rad na telefonskoj centrali naručitelja (prespajanje telefonskih poziva na centrali, telefonska najava stranaka) ako postoji potreba za istim od strane Naručitelja/korisnika.
* obilazak štićene građevine ili prostora Naručitelja/korisnika radi utvrđivanja ispravnosti stanja u objektu sukladno uputama i procedurama za rad zaštitara
* kontrola ispravnosti objekata i okoliša
* nadzor nad instaliranim sustavima tehničke i/ili vatrodojavne zaštite, video nadzora te vatrodojave ukoliko su isti instalirani
* ostali zaštitarski poslovi čuvara sukladno Zakonu o privatnoj zaštiti (Narodne novine br. 16/20. i 114/22.) i uputama Naručitelja.

**Količina predmeta nabave iskazana je u troškovniku.**

S obzirom da zbog prirode predmeta nabave nije moguće unaprijed odrediti točnu količinu traženih usluga određene su predviđene (okvirne) količine usluga.

Naručitelj se ne obvezuje na realizaciju navedenih količina u cijelosti odnosno samostalno određuje količinu potrebnih usluga, kao i raspored (dinamiku) izvršavanja usluga.

Stvarna nabavljena količina na temelju sklopljenog ugovora o javnoj nabavi ovisna je o potrebama naručitelja/korisnika i raspoloživim financijskim sredstvima te može biti veća ili manja od predviđene (okvirne) količine.

Korisnik usluge će prije početka izvršavanja usluge dostaviti odabranom ponuditelju točan raspored rada zaštitara po lokacijama, pozicijama radnog mjesta i raspored rada tijekom dana.

Odabrani ponuditelj je dužan prije početka izvršavanja usluge svakom korisniku dostaviti popis licenciranih zaštitara koji će izvršavati usluge kod konkretnog korisnika, pri čemu mora voditi

računa da osigura dovoljan broj izvršitelja za uredno izvršavanje usluge. Također, odabrani ponuditelj dužan je prije zamjene zaštitara, zbog bolovanja, godišnjeg odmora i sl., obavijestiti korisnika o navedenom. Popis treba sadržavati navod o nadležnoj Policijskoj upravi koja je izdala dopuštenje, broj dopuštenja, broj zaštitarske iskaznice.

Ponuditelj je obvezan dostaviti Rješenje/odobrenje Ministarstva unutarnjih poslova kojim se odobrava obavljanje odgovarajućih poslova privatne zaštite sukladno članku 12. Zakonu o privatnoj zaštiti i uvjerenje kojim dokazuje da mu nije zabranjeno obavljanje predmetne djelatnosti.

Cijena ponude je promjenjiva.

Promjena jediničnih cijena vezana je uz promjenu visine minimalne plaće u Republici Hrvatskoj, prema uredbi Vlade Republike Hrvatske. Do promjene jediničnih cijena dolazi u slučaju promjene visine minimalne plaće za 5 (pet) i više posto, na više ili manje.

Naručitelj će ugovaratelju i korisnicima dostaviti pisanu obavijest o promjeni cijene.

Referentna početna visina minimalne plaće iznosi 970,00 eura bruto (Narodne novine, broj 124/2024)

Povećanje/smanjenje jedinične cijene izračunava se prema formuli:

NJC = PJC x {0,2 + 0,8 x (1+K/100)}

Gdje je:

NJC – nova jedinična cijena usluge;

PJC – početna jedinična cijene usluge;

K – postotni udio povećanja/smanjenja minimalne plaće u odnosu na referentnu početnu visinu minimalne plaće

Ukoliko se visina minimalne plaće izmijeni za 5 (pet) i više posto na više ili manje, koeficijent „K“ jednak je postotku povećanja odnosno smanjenja minimalne plaće. U tom slučaju, koeficijent „K“ primjenjuje se od prvog dana ovog mjeseca u godini u kojem su se promjene u visini minimalne plaće i dogodile te izračunava nova jedinična cijena ponude.

Promjenjivi dio jedinične cijene odnosi se na udio plaće u cijeni, koji naručitelj priznaje ponuditelju u visini od 80%.